ტუნგურაუა

ტუნგურაუა () — აქტიური სტრატოვულკანი ეკვადორში. ვულკანის სახელწოდებიდან მომდინარეობს ტუნგურაუის პროვინციის სახელი. ვულკანი 1999 წლის 19 აგვისტოს გააქტიურდა და მას შემდეგ რემდენჯერმე ამოიფრქვა. უახლესი ამოფრქვევა 2016 წლის 26 თებერვლიდან იმავე წლის 16 მარტამდე გაგრძელდა. 

ტუნგურაუა ზღვის დონიდან 5023 მეტრს აღწევს. მდებარეობს ცენტრალური ეკვადორის ანდებში, კიტოს სამხრეთით 140 კმ-ში. ახლომდებარე აღსანიშნავი მწერვალებია ჩიმბორასო (6263 მ) და ელ-ალტარი (5319 მ). ვულკანი დაჰყურებს ქალაქ ბანოს-დე-აგუა-სანტას, რომელიც ვულკანის კალთაზე მდებარეობს, მწვერვალის ჩრდილოეთით 8 კმ-ში. ტუნგურაუა სანგაის ეროვნული პარკის ნაწილია.

ერთ-ერთი ჰიპოთეზის თანახმად, სახელწოდება „ტუნგურაუა“ (tʊŋɡʊˈrɑːwə) მომდინარეობს კეჩუას ენიდან, სიტყვიდან „ტუნგური“ (tunguri), რომელიც ნიშნავს „ყელს“, და სიტყვიდან „რაუა“ (rahua), რომელიც ნიშნავს „ცეცხლს“. ასევე, ტუნგურაუა ცნობილია როგორც „შავი გოლიათი“. ადგილობრივ მითოლოგიაში ვულკანს Mama Tungurahua ("დედა ტუნგურაუა")-ს უწოდებენ.)
სქოლიო

კატეგორია:ეკვადორის ვულკანები
კატეგორია:აქტიური ვულკანები